Tots i totes som Abel Martínez Oliva #TotsSomAbel ~ @CCOOEducacio '; } } if( dayCount > fill[valxx]){ cell.innerHTML = ' '; cell.className = 'emptyCell'; } dayCount++; } } visTotal = parseInt(startIndex) + parseInt(fill[valxx]) -1; if(visTotal >35){ document.getElementById('lastRow').style.display = ''; } } function initCal(){ document.getElementById('blogger_calendar').style.display = 'block'; var bcInit = document.getElementById('bloggerCalendarList').getElementsByTagName('a'); var bcCount = document.getElementById('bloggerCalendarList').getElementsByTagName('li'); document.getElementById('bloggerCalendarList').style.display = 'none'; calHead = document.getElementById('bcHead'); tr = document.createElement('tr'); for(t = 0; t < 7; t++){ th = document.createElement('th'); th.abbr = headDays[t]; scope = 'col'; th.title = headDays[t]; th.innerHTML = headInitial[t]; tr.appendChild(th); } calHead.appendChild(tr); for (x = 0; x (')[1]; var selValue = bcList[r]; sel.options[q] = new Option(selText + ' ('+selCount,selValue); q++ } document.getElementById('bcaption').appendChild(sel); var m = bcList[0].split(',')[0]; var y = bcList[0].split(',')[1]; callArchive(m,y,'0'); } function timezoneSet(root){ var feed = root.feed; var updated = feed.updated.$t; var id = feed.id.$t; bcBlogId = id.split('blog-')[1]; upLength = updated.length; if(updated.charAt(upLength-1) == "Z"){timeOffset = "+00:00";} else {timeOffset = updated.substring(upLength-6,upLength);} timeOffset = encodeURIComponent(timeOffset); } //]]>
Tots i totes som Abel Martínez Oliva #TotsSomAbel
23.4.15 . Tema: condol
Des del respecte al dol per la mort d’Abel Martínez Oliva, la Federació d’Educació de CCOO torna a manifestar
El seu respecte i acompanyament a la família, amics i companys de l’Abel i la nostra total disponibilitat en allò que calgui.
La nostra solidaritat, suport i disponibilitat cap a tota la comunitat educativa de l’Institut Joan Fuster.
Com a resposta als tràgics fets esdevinguts la setmana passada, s’estan creant espais de reflexió i debat que s’han d’instal•lar no només dins de la comunitat educativa sinó a tota la societat per tal de prevenir qualsevol tipus d’actuació o manifestació que generi violència, por i intolerància. També des de CCOO ens interroguem i ens plantegem dubtes :
Amb suficients recursos de prevenció i diagnòstic, assessorament psicològic i pedagògic, s’hauria pogut evitar aquest tràgic succés? I amb una millor organització?
Amb ràtios més adequades, amb més professorat de suport, amb millors condicions laborals, s’hauria pogut fer una millor atenció personalitzada i seguiment amb l’objectiu de detectar futures actuacions problemàtiques?
Quines mesures són les adequades per promoure alhora el benestar docent i l’atenció adequada a l’alumnat?
CCOO anuncia que demanarà al Consell Escolar de Catalunya que convoqui la comunitat educativa per analitzar els fets i realitzar les corresponents recomanacions.
Així mateix, CCOO demana reunió extraordinària de la mesa sectorial per estudiar-ne les causes i conseqüències en l’àmbit laboral.
Dimecres 22 d'abril, a les 18 h, Plaça Sant Jaume. Barcelona
Convoquem a tothom a la concentració per expressar el condol i la solidaritat amb la Comunitat Educativa de l'Institut Joan Fuster, davant dels greus fets que han succeït.
Volem mirar al futur construint una escola pública de qualitat amb els recursos necessaris.
#IESJoanFuster
CCOO lamenta profundament l’agressió d’avui a l’Institut Joan Fuster de Barcelona
Rebutgem i ens oposem a qualsevol tipus de violència
La Federació d’Educació de CCOO de Catalunya lamenta profundament el tràgic incident que ha tingut lloc avui dilluns, 20 d’abril, a l’Institut d’Educació Secundària Joan Fuster de Barcelona, un alumne, ja detingut, ha atacat el personal docent i l’alumnat, causant la mort d’un professor i diversos ferits.
CCOO, des del més intens dolor i commoció, expressa la seva solidaritat amb les persones afectades, les seves famílies i tota la comunitat educativa de l’Institut.
CCOO es posa a disposició del centre per al suport que necessitin.
Des d'aquí, volem expressar el nostre rotund i contundent rebuig a qualsevol tipus de violència.
Igualment, us convoquem de manera unitària amb la resta d'organitzacions i sindicats de l'educació de Catalunya a les concentracions silencioses als centres educatius de Catalunya, demà dia 21 d'abril a les 12 hores.
Comunicat de la comunitat educativa de l'Institut Joan Fuster
Amb molt de dolor us comuniquem que avui cap a 2/4 de 10 del matí ha succeït al nostre Institut un fet MOLT GREU, arran del qual ha mort un professor Hi ha hagut dues professores ferides i dos alumnes, els quals a hores d'ara estan atesos i fora de perill.
Aquest fet ha comportat la suspensió immediata de l'activitat docent i l'activació dels equips d'atenció del servei d'emergència i del cos policial dels mossos d'esquadra. Aquesta tarda, a partir de les 16 h. s'activarà un dispositiu especial per al professorat, per a l'alumnat i per als pares dels alumnes dels grups-classe més afectats.
Demà al matí a les 8:00 h el professorat del centre es reunirà en claustre extraordinari per adoptar les pautes d'assessorament general, amb els serveis d'urgències i emergència social de l'Ajuntament de Barcelona (CUESB). A partir de les 10:00 h els alumnes es podran incorporar al centre i seran atesos per grup-aula. Cada grup comptarà amb la presència d'un expert del CUESB. Es preveu que a partir de les 12:00 els alumnes puguin retornar als seus domicilis. Amb tot, dimarts tarda el dispositiu de suport romandrà actiu per a totes les persones o afectats que ho considerin necessari.
A partir del dimecres les classes es reprendran i es programarà la cerimònia en reconeixement del company.
Comunicat de condol de la Comissió Permanent del Consell Escolar de Catalunya
Davant els fets tràgics ocorreguts aquest matí a l’institut Joan Fuster, de Barcelona, la Comissió Permanent del Consell Escolar de Catalunya sent profundament la mort d’un professor, deplora aquest fet irreparable i expressa el seu condol als familiars i al claustre i l'alumnat del centre, i alhora lamenta les lesions infligides a dues professores i dos alumnes.
Així mateix, la Comissió Permanent apel·la al respecte i la responsabilitat del conjunt de la comunitat educativa i dels mitjans de comunicació en el tractament d'aquests fets.
Concentracions silencioses en rebuig de les tràgiques agressions comeses a l'IES Joan Fuster
Des del Lleure Educatiu de CCOO lamentem profundament el tràgic incident que ha tingut lloc avui dilluns, 20 d’abril, a l’Institut d’Educació Secundària Joan Fuster de Barcelona, un alumne, ja detingut, ha atacat el personal docent i l’alumnat, causant la mort d’un professor i diversos ferits.
Volem expressar el nostre rotund i contundent rebuig a qualsevol tipus de violència al món educatiu.
Igualment, des de la Federació d'educació de CCOO, us convoquem de manera unitària amb la resta d'organitzacions i sindicats de l'educació de Catalunya a les concentracions silencioses als centres educatius de Catalunya, demà dia 21 d'abril a les 12 hores.
Cliqueu la imatge per descarregar-vos el cartell (pdf)
Concentracions demà dimarts a les 12.00 h
Les organitzacions del MUCE volem expressar el nostre condol a les famílies, amics i a tota la comunitat educativa de les víctimes de la brutal agressió mortal a l'Institut Joan Fuster de Barcelona
Rebutgem aquest acte inexplicable i convoquem demà dimarts, 21 d'abril, a les 12.00 hores del migdia, concentracions a les portes i patis de tots els centres educatius de Catalunya per expressar el condol i solidaritat.
Tota violència és aliena als valors que constitueixen l'essència de l'educació.
Associació d’Estudiants Progressistes (AEP) - Associació de Joves Estudiants de Catalunya (AJEC) - Associació de Mestres Rosa Sensat (AMRS) - Catalunya Laica (CL) - Federació d’Associacions de Pares d’Alumnes d’Educació Secundària (FAPAES) - Federació d’Associacions de Mares i Pares d’Alumnes de Catalunya (FAPAC) - Federació d’Educació de CCOO - Federació d’Ensenyament de CGT - Federació de Moviments de Renovació Pedagògica de Catalunya (FMRPC) - FETE-UGT - Sindicat d’Estudiants (SE) - Sindicat d’Estudiants dels Països Catalans (SEPC) - USTEC-STEs (IAC)
La comunitat educativa gironina condemna l´agressió mortal a l´IES Joan Fuster (Diari de Girona (+)
Comunicat de l'AMPA Joan Fuster exigint respectar el dret de les persones a la seva pròpia intimitat
Article 36. Dret a la protecció de l’honor, la dignitat, la intimitat i la pròpia imatge
També els convidem a llegir el codi deontològic publicat pel col·legi de periodistes a:http://www.periodistes.org/ca/home/periodisme/codi-deontologic.html, especialment l’article 9:
9) Respectar el dret de les persones a la seva pròpia intimitat i imatge, especialment en situacions de vulnerabilitat i malaltia i en casos o esdeveniments que generin situacions d'aflicció o dolor, evitant la intromissió gratuïta i les especulacions innecessàries sobre els seus sentiments i circumstàncies, especialment quan les persones afectades ho explicitin.
AMPA Institut Joan Fuster
Font: Web AMPA